Filme

Vineri 22 aprilie  şi sâmbătă 20.10  

Sfântul  Augustin (IMPERIUM: AUGUSTINE-Italia, 2010) Dramă.

Regia: Christian Duguay

Cu: Alessandro Preziosi, Franco Nero

Povestea Sfântului Augustin, unul dintre cei patru părinţi ai bisericii creştine occidentale, filosof, teolog şi episcop. După o tinereţe "păcătoasă", cum însuşi mărturiseşte, după testarea câtorva culte şi orientări filosofice, Augustin se botează şi se dedică studiului Scripturilor şi combaterii ereziilor. Opera lui va rezista secolelor de Ev Mediu întunecat ce vor urma şi va influenţa gândirea europeana

Sâmbătă şi duminică 15.10

Paul VI, un papă în mijlocul furtunii (PAOLO VI, PAPA NELLA TEMPESTA-Italia, 2008). Regia: Fabrizio Costa

Cu: Fabrizio Gifuni, Gaetano Aronica

Povestea vieţii lui Enrico Battista Montini, care a condus biserica catolică între 1963 şi 1978, sub numele de Paul VI. Mare intelectual şi umanist, Paul VI a fost autorul unor reforme profunde în cadrul Bisericii, atrăgându-şi aprecieri pozitive, dar şi antipatii. A călătorit pe toate continentele, s-a implicat în misiuni umanitare în ţările Lumii a Treia şi a pus mare preţ pe dialogul dintre creştinism şi alte religii.

Duminică 24 aprilie, de la 20.10
Asterix şi Obelix contra lui Cezar (ASTERIX ET OBELIX CONTRE CESAR-Franţa, 1999). Comedie. Regia: Claude Zidi

Cu: Gerard Depardieu, Roberto Benigni

Prin 50 î.Hr., Galia este cucerită în întregime de romani, mai puţin un sătuc, care reuşeşte să reziste atacatorului cu ajutorul poţiunii magice preparată de druidul şef Panoramix. Poţiunea în cauză îi conferă celui care o soarbe puteri nemărginite, ce-i drept, pentru o scurtă durată. Cezar îşi doreşte să afle secretul poţiunii pentru invadarea Angliei, dar se loveşte de îndârjirea celor mai vajnici apărători ai hexagonului precreştin: mititelul Asterix şi durduliul Obelix.

Duminică 24 aprilie, de la 22.30
Casa Rusia (RUSSIA HOUSE-SUA, 1993) Acţiune.

Regia: Fred Schepisi. Cu: Sean Connery, Michelle Pfeiffer

Ecranizare după un roman de John le Carre. Serviciile Secrete britanice vor să afle dacă secretele despre armata rusă conţinute în trei agende sunt autentice. Pentru asta, ei cer ajutor dezordonatului editor Barley Blair, care are multă experienţă cu ruşii. Barley, un personaj neconvenţional, se regăseşte în mijlocul unui joc mult mai complex decât se credea la început.

Luni, 25 aprilie, 21.10

Asterix la Jocurile Olimpice (ASTERIX AUX JEUX OLYMPIQUES – Franţa, 2008). Aventuri. Regia: Frederic Forestier, Thomas Langmann

Cu: Gerard Depardieu, Alain Delon, Clovis Cornillac

Fâşneţul Asterix şi rotofeiul Obelix au o misiune mai grea ca niciodată: ei trebuie să câştige Jocurile Olimpice fără să folosească poţiunea magică, socotită substanţă anabolizantă şi deci interzisă, şi să-l salveze pe Cezar, atins un pic de senilitate, de propriul său fiu, maleficul Brutus. Spectatori, sportivi şi politicieni din întreg Imperiul Roman vin în Olimpia, pentru a asista la cele mai palpitante jocuri, cele mai spectaculoase lovituri de teatru şi cea mai frumoasă poveste de dragoste...

